በሕጋዊ መንገድ ለሚንቀሳቀሱ የፖለቲካ ፓርቲዎች ምህዳሩ አለመጥበቡ ተገለጸ
አዲስ አበባ፤ ግንቦት 6/2006 (ዋኢማ) – በኢትዮጵያ ያለው የፖለቲካ ምህዳር በህጋዊ መልክ ለሚንቀሳቀሱ ተቃዋሚ የፖለቲካ ፓርቲዎችም   እየሰፋ መምጣቱን አቶ አባይ ጸሃየ ገለጹ።የፖሊሲ ጥናትና የጠቅላይ ሚኒሰትሩ አማካሪ ሚኒሰተሩ አቶ አባይ ፀሀየ ለዋኢማ እንደገለፁት  በህገመንግስቱ ጥላ ስር ለሚንቀሳቀሱ ሐይሎች የፖለቲካ ምህዳሩ ከመቸውም በተሻለ ሁኔታ ሰፍቷል።ከሽግግር ጊዜ ጀምሮ በርካታ አሳታፊ ህጎች በማርቀቅና በመተግበር ራሱም ለሕጎቹ ተገዢ በማድረግ ከሌሎች የፖለቲካ ድርጅቶች ጋር ለምርጫ ተወዳዳሪነት በመቅረብ ስልጣን የያዘ መሆኑን የጠቆሙት አቶ አባይ ጸሃየ  ኢህአዴግ ማንኛውም የፖለቲካ  ፓርቲ በህዝብ ይሁንታ ስልጣን የሚይዝበትን  በቂ የፖለቲካ ምህዳር መፍጠሩን ገልጸዋል። እንደ አቶ አባይ ጸሃየ በአገሪቱ ያሉት ተቃዋሚ የፖለቲካ ፓርቲዎች የቂም በቀልና  የዘረኝነትና  ፖለቲካ የሚያናፍሱ እንጂ ለአገር ልማት የቆሙ አይደሉም።  የኢህዴግ ትግል ዲሞክራሲያዊት ኢትዮጵያ ለመፍጠር ስለሆነ ተቃዋሚ የፖለቲካ ድርጅቶች ሕገመንግስቱን አክብረውና ህዝብንና አገርን  የሚጠቅም ፖሊሲና ስልት መያዝ ይኖርባቸዋል ብለዋል።የፖለቲካ ፓርቲዎች ህዝብን አሳታፊ ፖሊሲ ከነደፉና በህጋዊ መልክ ከተንቀሳቀሱ የፖለቲካ ምህዳሩ ሰፊ ለእነዚህ አካላት የፓርቲካ ምህዳሩ ይሰፋል እንጂ አይጠብም ብለዋል።አቶ አባይ አያይዘውም በህገወጥ መንገድ የሚንቀሳቀሱ የፖለቲካ ድርጅቶች መወዳደር የሚፈውድ ሕግ  በአውሮፓም ይሁን በአመሪካ እንደሌለም አቶ ኣባይ ተናግረዋዕ።የኢህአዴግን ጥቃቅን ድክመቶች  እየለቃቀሙ የፖለቲካ ምህዳሩ ጠቧል የሚል ሰበብ በመደርደር የራሳቸውን ስህተት ከመሸፈን ይልቅ ህጉን አክብረውና አስከብረው  የፖለቲካ አላማቸውን ማራመድ ይበጃቸዋል ብለዋል።ሕጋዊነትንና አመጽን  እያጠቃሱ መራመድ  ለህዝብም ሆነ ለአገሪቱ  አይጠቅምም ያሉት ሚኒስትር አባይ  ተቃዋሚዎች ከዚህ የጥፋት ስልት ተላቀው የሁሉንም ህዝብ ጥቅምና መብት የሚስከብር ፖሊሲ መከተል  ይጠበቅባቸዋል ብለዋል። የሀገር ፍቅር ያለው፣  ሐላፊነትን የሚሸከምና  ታማኝ  ተቃዋሚ የፖለቲካ ድርጅት የአገሪቱ ኢኮኖሚ እየጎለበተ ሲሄድ ይፈጠራል የሚል እምነት እንዳላቸውም ገልጸዋል።